pythainlp/thai-wiki-dataset-v3 huggingface dataset:
เจ้าหญิงเบียทริซแห่งสหราชอาณาจักร

เจ้าหญิงเบียทริซแห่งสหราชอาณาจักร หรือพระนามเต็ม เบียทริซ แมรี วิกตอเรีย ฟีโอดอร์ (14 เมษายน ค.ศ. 1857 - 26 ตุลาคม ค.ศ. 1944) พระราชธิดาพระองค์ที่เก้าและพระองค์เล็กในสมเด็จพระราชินีนาถวิกตอเรีย และเจ้าชายอัลเบิร์ต พระราชสวามี
== ต้นพระชนม์ชีพ ==
เจ้าหญิงเบียทริซ ประสูติเมื่อวันที่ 14 เมษายน ค.ศ. 1857 มีพระนามเต็มว่า "เบียทริซ แมรี วิกตอเรีย ฟีโอดอร์" พระราชชนนีคือ สมเด็จพระราชินีนาถวิกตอเรีย และ เจ้าชายอัลเบิร์ต พระราชสวามี
== พระอิสริยยศ ==
14 เมษายน 1857 – 23 กรกฎาคม 1885: เฮอร์รอยัลไฮเนส เจ้าหญิงเบียทริซแห่งสหราชอาณาจักร (Her Royal Highness The Princess Beatrice)
23 กรกฎาคม 1885 – 14 กรกฎาคม 1917: เฮอร์รอยัลไฮเนส เจ้าหญิงเบียทริซ เจ้าหญิงเฮนรีแหงบัตเทินเบิร์ก (Her Royal Highness The Princess Beatrice, Princess Henry of Battenberg)
17 กรกฎาคม 1917 – 26 ตุลาคม 1944: เฮอร์รอยัลไฮเนส เจ้าหญิงเบียทริซแห่งสหราชอาณาจักร (Her Royal Highness The Princess Beatrice)
== ราชตระกูล ==
บุคคลที่เกิดในปี พ.ศ. 2400
ราชวงศ์อังกฤษ
ตระกูลบัทเทินแบร์ค
ราชวงศ์ซัคเซิน-โคบวร์คและโกทา
บุคคลจากเคนซิงตัน
ผู้ได้รับเครื่องราชอิสริยาภรณ์จีบีอี‎
พระราชโอรสและพระราชธิดาในสมเด็จพระราชินีนาถวิกตอเรีย
พระราชธิดา
นิรมล เมธีสุวกุล

thumb
นิรมล เมธีสุวกุล (ชื่อเล่น : นก) อดีตนักข่าว และผู้ประกาศข่าวโทรทัศน์ ปัจจุบันเป็นพิธีกร และผู้ผลิตรายการโทรทัศน์ เกี่ยวกับการอนุรักษ์สิ่งแวดล้อม  การศึกษา วิถีชีวิต วัฒนธรรม  มีผลงานที่เป็นที่รู้จักอย่างกว้างขวางและดำเนินการต่อเนื่อง30ปี  คือรายการสำหรับเด็กและครอบครัว คือรายการ ทุ่งแสงตะวัน
== ประวัติ ==
นิรมล เมธีสุวกุล เกิดที่ตำบลทับตีเหล็ก อำเภอเมือง จังหวัดสุพรรณบุรี เมื่อปี พ.ศ. 2504 แต่ไปเติบโตที่จังหวัดเชียงราย จบการศึกษาจากโรงเรียนแม่จันวิทยาคม จังหวัดเชียงราย โรงเรียนสุรศักดิ์มนตรี และคณะนิเทศศาสตร์ จุฬาลงกรณ์มหาวิทยาลัย จบการศึกษาเมื่อ พ.ศ. 2525
เธอเริ่มทำงานเป็นนักข่าวหนังสือพิมพ์เดอะ เนชั่น เป็นผู้สื่อข่าวฝึกหัดประจำทำเนียบรัฐบาลและรัฐสภานักข่าวสายทั่วไป เน้นด้านเด็กสตรีและองค์กรพัฒนาเอกชน เป็นผู้สื่อข่าวเศรษฐกิจช่อง 7  เริ่มมีชื่อเสียงเป็นที่รู้จักตั้งแต่ พ.ศ. 2528 โดยเป็นผู้สื่อข่าวโทรทัศน์ บริษัท แปซิฟิคอินเตอร์คอมมิวนิเคชั่น ผลิตข่าวให้ช่อง 9 อ.ส.ม.ท. ภายใต้การดูแลของสมเกียรติ อ่อนวิมล
ในปี พ.ศ. 2532 เป็นพิธีกรและเขียนบทรายการ "ทุ่งหญ้าป่าใหญ่" ออกอากาศทางช่อง 7 และเป็นบรรณาธิการข่าวและผู้ประกาศข่าวบริษัทอีเอ็มนิวส์ ผลิตข่าวให้ช่อง 5
== ผลงาน ==
ปี2534 ก่อตั้งบริษัทป่าใหญ่ครีเอชั่นจำกัด ร่วมกับสุริยนต์ จองลีพันธ์ และยุพา เพ็ชรฤทธิ์
ผลิตรายการ ทุ่งแสงตะวัน ออกอากาศทางช่อง 11 เมื่อปี2534
แล้วย้ายไปออกอากาศทางช่อง 3 ตั้งแต่ เดือนมกราคม พ.ศ. 2535 จนถึงปัจจุบัน  โดยเป็นผู้ควบคุมการผลิต และพิธีกร
เป็นพิธีกรรายการ ทุ่งแสงตะวัน  ช่อง 3  https://www.facebook.com/Tung20/
พันแสงรุ้ง ไทยพีบีเอส
ผู้ประกาศข่าว ช่อง 3 แฟมิลี่ ช่อง13
ผู้ควบคุมการผลิต รายการพันแสงรุ้ง เผยแพร่ทาง ไทยพีบีเอส https://www.facebook.com/1000sr/
ผู้ควบคุมการผลิต รายการสารคดี ประวัติศาสตร์ โบราณคดี  ภาษา วัฒนธรรม และ ดีเอ็นเอ ชุดพิเศษ  เธอ เขา เรา ใคร เผยแพร่ทางสถานีโทรทัศน์ ไทยพีบีเอส  2019  http://program.thaipbs.or.th/TherKaoRaoKrai/episodes/63135
== รางวัล ==
นิสิตเก่าดีเด่น นิเทศศาสตร์ จุฬาฯ คณะนิเทศศาสตร์ จุฬาลงกรณ์มหาวิทยาลัย,https://www.nitadecualumni.com/Outstanding-alumni-award-nitade-chula[ศิษย์เก่าดีเด่น จุฬาลงกรณ์มหาวิทยาลัย,]
รางวัลในฐานะสตรีดีเด่น สื่อมวลชนดีเด่น นักอนุรักษ์สิ่งแวดล้อมดีเด่น ฯลฯ
รางวัลอนุสรณ์สงขลานครินทร์ ประจำปี 2549,
พิธีกรชาวไทย
บุคคลจากอำเภอเมืองสุพรรณบุรี
บุคคลจากโรงเรียนสุรศักดิ์มนตรี
นิสิตเก่าคณะนิเทศศาสตร์ จุฬาลงกรณ์มหาวิทยาลัย
ศิษย์เก่าดีเด่น นิเทศศาสตร์ จุฬาฯ
รางวัลผู้มีคุณูปการต่อการศึกษาของชาติ (รายการทุ่งแสงตะวัน) จากกระทรวงศึกษาธิการ ประจำปี 2553
https://m.facebook.com/nitadesartbumroongsook/photos/เชื่อเหลือเกินว่า-คงไม่มีใครชาวนิเทศ-จุฬาฯ-คนไหนที่ไม่รู้จัก-พี่นก-นิรมล-เมธีสุว/2331482153633718/
คาตากูระ โคจูโร

คะตะคุระ โคะจูโร  เป็นซามูไรชั้นสูงที่โด่งดังในยุคเซงโงกุ
== ประวัติ ==
คะตะคุระ คะเงะสึนะ หรือรู้จักกันในนาม โคะจูโร เป็นหัวตระกูลคะตะคุระ (คนแรกของตระกูล) ได้รับใช้ตระกูลดะเตะมาตั้งแต่แรก โคะจูโรนั้นได้ติดตามรับใช้ ดะเตะ มะซะมุเนะ มาตลอดชีวิตของเขา และเป็นที่ปรึกษาคนสนิทของมะซะมุเนะ โคะจูโรได้เข้าร่วมสงครามระหว่างตระกูลดาเตะ และตระกูลอาชินะ อีกทั้งศึกใน พ.ศ. 2143 นั้นทำให้เขามีชื่อเสียงที่โด่งดัง ใน พ.ศ. 2145 โคะจูโรได้รับที่ดินจำนวน 16,000 โงคุ และปราสาทชิโรอิชิ
== วาระสุดท้าย ==
โคะจูโรนั้นได้ติดตามมาซามุเนะในศึกล้อมปราสาทโอซาก้า พ.ศ. 2158 พอหลังจากศึกได้ไม่นาน โคจูโร่ก็ได้สิ้นชีพลง
== ความนิยมในปัจจุบัน ==
โคะจูโรนั้นได้ปรากฏในเกม เซ็นโงกุ บาซาระ 2 และเป็นตัวละครที่มีบทบาทพอสมควร
== แหล่งข้อมูลอื่น ==
ข้อมูลของคาตาคุระ โคจูโร่ 
คคาตาคุระ โคจูโร่
ซามูไร
บุคคลในยุคอาซูจิ–โมโมยามะ
บุคคลในยุคเอโดะ
โรงพยาบาลสมเด็จพระยุพราชท่าบ่อ

ดูเพิ่มเติม โรงพยาบาลสมเด็จพระยุพราช
โรงพยาบาลสมเด็จพระยุพราชท่าบ่อ เป็นโรงพยาบาลสมเด็จพระยุพราชแห่งหนึ่งจากยี่สิบเอ็ดแห่งทั่วประเทศ ตั้งอยู่ที่อำเภอท่าบ่อ จังหวัดหนองคาย
== ประวัติ ==
เมื่อปี พ.ศ. 2447 ได้มีการก่อตั้ง “สุขศาลาท่าบ่อ” ขึ้นเพื่อบริการด้านการรักษาพยาบาลให้แก่ชาวอำเภอท่าบ่อเป็นแห่งแรก ตั้งอยู่ทางทิศเหนือของที่ว่าการอำเภอ ซึ่งเป็นที่ตั้งของกองร้อยอาสารักษาดินแดนในปัจจุบัน ต่อมาในปี พ.ศ. 2496 ได้ย้ายที่ทำการมาอยู่แห่งใหม่ คือบริเวณที่ตั้งโรงพยาบาลปัจจุบัน และได้เปลี่ยนชื่อใหม่เป็น “สถานีอนามัยชั้น 1” โดยมีเตียงรับคนไข้ภายใน 10 เตียง ประกอบด้วย นายแพทย์ประจำ 1 คน สารวัตรสุขาภิบาล พนักงานอนามัย นางสงเคราะห์ (พยาบาล)ผดุงครรภ์ พนักงานบำบัดโรคเรื้อน และนักการอย่างละ 1 คน ส่วนด้านการรักษาพยาบาล ถ้ามีคนไข้หนักก็นำส่งโรงพยาบาลหนองคาย เนื่องจากเครื่องมือแพทย์ ตลอดจนแพทย์และเจ้าหน้าที่ไม่เพียงพอ ส่วนเจ้าหน้าที่อื่นๆ เช่น ด้านส่งเสริมสุขภาพ สุขาภิบาลป้องกันโรค ต้องรับผิดชอบงานทุกตำบลในเขตอำเภอท่าบ่อ เนื่องจากยังไม่มีสถานีอนามัยตำบล หรือสำนักงานผดุงครรภ์
ประมาณปี พ.ศ. 2517 กระทรวงสาธารณสุข ได้วางโครงการขยายงานด้านการรักษาพยาบาลออกไปสู่เขตชุมชนมากขึ้น “สถานีอนามัยชั้น 1” จึงมีการพัฒนามากขึ้นและเปลี่ยนชื่อเป็น “ศูนย์การแพทย์และอนามัย” ต่อมาในปี พ.ศ. 2519 ก็ได้ยกระดับมาเป็น “โรงพยาบาลท่าบ่อ” แต่การบริการด้านการรักษาพยาบาลก็ยังคงรูปแบบเดิม คือมีเตียงรักษาผู้ป่วย 10 เตียง มีแพทย์ประจำ 1 คน ปี พ.ศ. 2520 ได้รับการยกฐานะให้เป็นโรงพยาบาล 30 เตียง มีแพทย์ประจำปฏิบัติงาน มีพยาบาลและเจ้าหน้าที่อื่นๆ เพิ่มมากขึ้น
และเมื่อวันที่ 3 มกราคม พ.ศ. 2520 รัฐบาลร่วมกับพสกนิกรชาวไทย ได้บริจาคทุนทรัพย์ร่วมกันจัดสร้างโรงพยาบาลสมเด็จพระยุพราชขึ้นในอำเภอต่างๆ ทั่วประเทศจำนวน 21 แห่ง โรงพยาบาลท่าบ่อได้เปลี่ยนชื่อเป็น “โรงพยาบาลสมเด็จพระยุพราชท่าบ่อ” และพระบาทสมเด็จพระเจ้าอยู่หัว (เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) ได้เสด็จฯ มาวางศิลาฤกษ์ เมื่อวันที่ 12 กันยายน พ.ศ. 2520 และเสด็จฯ มาทำพิธีเปิดเมื่อวันที่ 18 มกราคม พ.ศ. 2522
ในปี พ.ศ. 2524 กระทรวงสาธารณสุขขออนุมัติให้โรงพยาบาลสมเด็จพระยุพราชท่าบ่อ ขยายจากขนาด 30 เตียงเป็นโรงพยาบาล 60 เตียง และต่อมาก็ได้ยกฐานะเป็นโรงพยาบาลขนาด 90 เตียง
ปัจจุบัน (พ.ศ. 2561) โรงพยาบาลสมเด็จพระยุพราชท่าบ่อได้ขยายเป็นโรงพยาบาลขนาด 200 เตียง เป็นโรงพยาบาลชุมชนแม่ข่ายของโรงพยาบาลชุมชนในเขตจังหวัดหนองคายตอนเหนือ ซึ่งได้แก่ โรงพยาบาลสังคม โรงพยาบาลศรีเชียงใหม่ และโรงพยาบาลโพธิ์ตาก ตลอดจนสถานีอนามัยในเขตอำเภอท่าบ่ออีกด้วย
== อ้างอิง ==
==แหล่งข้อมูลอื่น==
สมเด็จพระยุพราชท่าบ่อ
ท่าบ่อ
สิ่งก่อสร้างในอำเภอท่าบ่อ
คลองสำโรง

คลองสำโรง เป็นคลองที่สำคัญของจังหวัดสมุทรปราการและจังหวัดฉะเชิงเทรา เริ่มจากแม่น้ำเจ้าพระยา ตำบลสำโรงและตำบลสำโรงกลาง อำเภอพระประแดง จังหวัดสมุทรปราการ ผ่านพื้นที่อำเภอเมืองสมุทรปราการ อำเภอบางพลี อำเภอบางเสาธง อำเภอบางบ่อ จังหวัดสมุทรปราการ และบรรจบแม่น้ำบางปะกง ตำบลท่าสะอ้าน อำเภอบางปะกง จังหวัดฉะเชิงเทรา
==ประวัติ==
สันนิษฐานว่าเป็นคลองที่ขุดขึ้นในสมัยขอมเรืองอำนาจ ระหว่าง พ.ศ. 978–1700 มีข้อสันนิษฐานเพิ่มว่า คลองสำโรงอาจเป็นเส้นทางน้ำทางธรรมชาติที่มีมาก่อนสมัยกรุงศรีอยุธยา จนมีการขุดคลองในสมัยขอมเพื่อใช้เป็นเส้นทางเดินทัพจากเมืองหลวงนครธมมายังดินแดนแถบลุ่มน้ำเจ้าพระยา บ้างสันนิษฐานว่า คำว่าสำโรงหมายถึง ต้นสำโรง อันเป็นคำที่มาจากภาษาเขมรคำว่า สํโรง (សំរោង, อ่านว่า ซ็อมโรง)
ในรัชกาล สมเด็จพระรามาธิบดีที่ 2 ได้ขุดซ่อมคลองนี้ เมื่อ พ.ศ. 2041 (บ้างระบุ พ.ศ. 2068) เนื่องจากคลองที่ขุดไว้แต่เดิมนั้นตื้นเขิน และมีการขุดพบรูปเทพารักษ์ 2 องค์ในครั้งนี้ ได้แก่ พระยาแสนตาและบาทสังขกร ความว่า
คลองสำโรงอาจมีการตั้งถิ่นฐานมาตั้งแต่สมัยอยุธยา แต่ยังไม่ปรากฏหลักฐานแน่ชัด สุนทรภู่ได้เดินทางผ่านคลองสำโรงเมื่อ พ.ศ. 2352 ดังปรากฏในนิราศเมืองแกลง ได้พบชุมชนเป็นช่วง ๆ อย่างเช่น ทับนางเป็นชุมชนเกษตรกรรมปลูกข้าว และบางพลีเป็นชุมชนการค้า เป็นต้น
ในช่วงต้นรัตนโกสินทร์ คลองสำโรงใช้เพื่อสนับสนุนการทำสงครามกับเขมร-เวียดนาม และการขนส่งสินค้า เช่น น้ำตาลและข้าว จากพื้นที่แถบตะวันออกทางจังหวัดฉะเชิงเทราสู่ท่าเรือที่กรุงเทพ
==สภาพทางกายภาพ==
คลองสำโรงมีระยะทางยาวประมาณ 55 กิโลเมตรเศษ สำหรับความกว้างของคลองสำโรง ช่วงที่กว้างที่สุดอาจกว้างได้ถึง 50 เมตร และมีความลึกโดยประมาณ 4–5 เมตร
เนื่องจากคลองสำโรงเป็นคลองที่สำคัญ จึงทำให้มีสะพานข้ามคลองสำโรงบริเวณถนนสายสำคัญต่อไปนี้ (เรียงลำดับจากต้นน้ำถึงท้ายน้ำ)
ถนนทางรถไฟสายเก่า
ถนนสุขุมวิท
ถนนศรีนครินทร์
ถนนกาญจนาภิเษก
ถนนกิ่งแก้ว
ถนนเลียบคลองส่งน้ำสุวรรณภูมิ
ถนนเคหะบางพลี
ถนนเลี่ยงเมืองบางบ่อ
ถนนรัตนราช
ถนนเทพรัตน
ถนนสิริโสธร
คลองสาขาที่สำคัญ
คลองมหาวงษ์ (เชื่อมแม่น้ำเจ้าพระยา)
คลองบางปิ้ง (คลองปากน้ำ เชื่อมแม่น้ำเจ้าพระยา)
คลองปลัดเปรียง
คลองทับนาง
คลองบางแก้วใหญ่
คลองขุด (เลียบถนนกิ่งแก้วและถนนตำหรุ-บางพลี เชื่อมคลองชายทะเล)
คลองบางพลี (คลองลาดกระบัง เชื่อมคลองประเวศบุรีรมย์)
คลองบัวคลี่
คลองกู้พารา
คลองบางโฉลง
คลองบางน้ำจืด
คลองบางปลา (เชื่อมอ่าวไทย)
คลองส่งน้ำสุวรรณภูมิ (เชื่อมอ่าวไทย)
คลองเจริญราษฎร์ (เชื่อมอ่าวไทย)
คลองจระเข้ใหญ่ (คลองหัวตะเข้ เชื่อมคลองประเวศบุรีรมย์)
คลองด่าน (เชื่อมอ่าวไทย)
คลองพระองค์เจ้าไชยานุชิต (เชื่อมคลองแสนแสบ)
คลองชายทะเล (เลียบถนนสิริโสธรและถนนสุขุมวิท เชื่อมคลองบางปิ้ง)
==อ้างอิง==
คลองในจังหวัดสมุทรปราการ
คลองในอำเภอบางปะกง
คลองในอำเภอพระประแดง
คลองในอำเภอเมืองสมุทรปราการ
คลองในอำเภอบางพลี
อำเภอบางเสาธง
คลองในอำเภอบางบ่อ
มูลนิธิคุณพุ่ม

มูลนิธิคุณพุ่ม ในทูลกระหม่อมหญิงอุบลรัตนราชกัญญา สิริวัฒนาพรรณวดี ด้วยพระอัจฉริยภาพจากการทรงงานพัฒนาสังคมเพื่อคุณภาพชีวิตที่ดีขึ้น ของพสกนิกรชาวไทยตามรอยเบื้อง พระยุคลบาท ควบคู่ไปกับพระปรีชาสามารถ และความเข้าใจในฐานะพระมารดาที่ดูแลเอาใจใส่ และพัฒนาการเรียนรู้ของ พระโอรสของอย่างใกล้ชิด ทูลกระหม่อมหญิงอุบลรัตนราชกัญญา สิริวัฒนาพรรณวดี  ผู้พระราชทานกำเนิดมูลนิธิคุณพุ่ม  ทรงเล็ง เห็นว่า บุคคลที่มีความบกพร่องในการเรียนรู้ หรือบุคคลออทิสติก ยังไม่ได้รับโอกาสในด้านต่างๆอย่างทั่วถึง และเท่าเทียม  อีกทั้งยังทรงห่วงใยเด็กเยาวชนผู้ด้อยโอกาส และยากไร้ทางสังคม จึงทรงพระกรุณาโปรดเกล้าฯ พระราชทานทุนทรัพย์ ส่วนพระองค์ เป็นเงินทุนแรกเริ่มสำหรับจดทะเบียน ก่อตั้งเป็นมูลนิธิคุณพุ่ม ทะเบียนเลขที่ กท 1410 เมื่อวันที 14 มกราคม 2548 เพื่อเป็นอนุสรณ์รำลึกถึงคุณพุ่ม พระโอรสในทูลกระหม่อมหญิงอุบลรัตนราชกัญญา สิริวัฒนาพรรณวดี  โดยทรงดำรง ตำแหน่งองค์ประธานกรรมการมูลนิธิ และได้รับการรับรอง เป็นองค์การกุศลสาธารณประโยชน์ ลำดับที่ 573 เมื่อวันที่ 28 กุมภาพันธ์ พ.ศ. 2548
== ดูเพิ่ม ==
คุณพุ่ม เจนเซ่น
== แหล่งข้อมูลอื่น ==
เว็บไซด์มูลนิธิคุณพุ่ม 
คุณพุ่ม
ทูลกระหม่อมหญิงอุบลรัตนราชกัญญา สิริวัฒนาพรรณวดี
พระยากระสาปนกิจโกศล (โหมด อมาตยกุล)

พระยากระสาปนกิจโกศล (โหมด อมาตยกุล)  (15 มิถุนายน พ.ศ. 2362 – 26 สิงหาคม พ.ศ. 2439)  เป็นขุนนางในสมัยรัชกาลที่ 3 และรัชกาลที่ 4 ที่มีความรู้ในเชิงช่าง สามารถซ่อมเครื่องจักร เครื่องยนต์ เครื่องไฟฟ้า มีความสามารถในวิชาช่างชุบโลหะ สามารถประดิษฐ์สร้างเครื่องกลึง
==ประวัติ==
พระยากระสาปนกิจโกศล เดิมชื่อ โหมด เกิดเมื่อวันอังคาร แรม 8 ค่ำ เดือน 7 ปีเถาะ ตรงกับวันที่ 15 มิถุนายน พ.ศ. 2362 เป็นบุตรของพระยามหาอำมาตยาธิบดี (ป้อม) กับคุณหญิงเย็น
==บุตร-ธิดา==
เกิดแต่เอกภรรยา คือ คุณหญิงพลอย (ธิดาพระยาโชฎึกราชเศรษฐี (ทองดี ไกรฤกษ์) น้องสาวต่างมารดาของเจ้าจอมอิ่ม ในรัชกาลที่ 2) คือ
พระปรีชากลการ (สำอาง อมาตยกุล)
พระยาเพ็ชรพิไชย (เจิม อมาตยกุล)
พระยาอภิรักษ์ราชอุทยาน (แฉล้ม อมาตยกุล)
คุณหญิงทรามสงวน อภัยรณฤทธิ์
เกิดแต่อนุภรรยา คือ นิ่ม (ธิดาหลวงแก้วอายัติ (อ้น ไกรฤกษ์)) คือ
หนู อมาตยกุล
เจ้าจอมสังวาลย์ ในรัชกาลที่ 5
==การทำงาน==
โหมดได้ศึกษาวิชาการเครื่องจักรและการผสมธาตุผสมโลหะกับมิชชันนารีชาวอเมริกัน เป็นคนไทยคนแรกที่ศึกษาวิทยาการการถ่ายภาพจากหลุยส์ ลาร์โนดี (L' abbe Larnaudie)  บาทหลวงชาวฝรั่งเศส และเป็นช่างภาพชาวไทยคนแรก มีผลงานถ่ายภาพทิวทัศน์ ภาพวัง และภาพวิถีชีวิตของชาวสยาม ให้กับหมอเฮาส์ ส่งไปสหรัฐ
ในปี พ.ศ. 2403 สมัยรัชกาลที่ 4 วิศวกรชาวอังกฤษที่เดินทางเข้ามาติดตั้งเครื่องจักรที่โรงกระสาปน์สิทธิการ เพื่อผลิตเงินเหรียญใช้แทนเงินพดด้วง ได้เสียชีวิตอย่างกะทันหัน โหมดสามารถติดตั้งเครื่องจักรจนใช้งานได้ พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้มีบรรดาศักดิ์เป็น พระวิสูตรโยธามาตย์ ทำหน้าที่กำกับการทำเงิน

ในรัชกาล พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ เลื่อนเป็น พระยากระสาปนกิจโกศล เมื่อปี พ.ศ. 2411 ดำรงตำแหน่งจางวางกรมกระสาปน์สิทธิการ ตำแหน่งผู้บังคับการโรงหล่อเหล็กของกรมทหารเรือ และตำแหน่งผู้บังคับการโรงแก๊สของหลวง  และทรงพระกรุณาโปรดเกล้าฯ ให้ดำรงตำแหน่งใน ปรีวีเคาน์ซิล หรือ สภาที่ปรึกษาในพระองค์ เมื่อปี พ.ศ. 2417
==บั้นปลายชีวิต==
พระยากระสาปนกิจโกศล ถูกปลดออกจากตำแหน่ง ถอดบรรดาศักดิ์ และจำคุก เมื่อปี พ.ศ. 2422 เนื่องจากกรณีที่พระปรีชากลการ (สำอาง อมาตยกุล) บุตรชายต้องโทษ เขาได้รับการปล่อยตัวเมื่อปี พ.ศ. 2430 และถึงแก่อนิจกรรมเมื่อวันที่ 26 สิงหาคม พ.ศ. 2439 สิริอายุ 77 ปี
== ลำดับสาแหรก ==
== อ้างอิง ==
วิศวกรชาวไทย
นักถ่ายภาพชาวไทย
กระสาปนกิจโกศล
สกุลอมาตยกุล
รัฐบาลแห่งชาติ

รัฐบาลแห่งชาติ (national unity government) เป็นรัฐบาลผสมที่ประกอบด้วยพรรคการเมืองทุกพรรค (หรือพรรคการเมืองใหญ่ทุกพรรค) ในสภานิติบัญญัติ ซึ่งปกติตั้งในยามสงครามหรือภัยพิบัติของชาติอย่างอื่น
การปกครอง
ฮิโระ ซาโนะ

ฮิโรคาซุ ซาโนะ (Sano Hirokazu) หรือที่คนไทยนิยมเรียกว่า ฮิโระซัง เป็นนักแสดงไทย  ชาวญี่ปุ่น เกิดวันที่ 7 มีนาคม ปี พ.ศ. 2518 ในเมืองโยโกฮาม่า จังหวัดคานางาวะ ประเทศญี่ปุ่น สามารถพูดภาษาไทยได้
==ประวัติ==
ฮิโระเป็นนักเรียนการแสดงจากโตเกียว จบการศึกษาจาก Meiji Gakuin University (明治学院大学) มาอยู่ในเมืองไทยตั้งแต่ปี พ.ศ. 2544 ต่อมาได้มีผลงานมากมายและเป็นที่รู้จักของคนไทย ทั้งในด้านภาพยนตร์ ละคร และรายการโทรทัศน์
==ข้อมูลส่วนตัว==
ชื่อจริง : ฮิโรคาซุ ซาโนะ (Sano Hirokazu)
สถานที่เกิด : ในเมืองโยโกฮามะ ประเทศญี่ปุ่น
ส่วนสูง : 179 ซม.
น้ำหนัก : 72-79 กก.
กรุ๊ปเลือด : O
งานอดิเรก : บาสเกตบอล, เบสบอล, ดำน้ำ, เซิร์ฟบอร์ด, ตกปลา
ความสามารถพิเศษ : คาราเต้, ซามูไร, การเย็บผ้า
ภาษาที่ใช้ : ญี่ปุ่น, ไทย, อังกฤษ
==ผลงาน==
===ภาพยนตร์===
[2543] ยุวชนทหาร เปิดเทอมไปรบ (รับเชิญ)
[2547] The Great Challenge (France) ..... Hiro Sano (Lieutenant yakusa)
[2548] 7 ประจัญบาน 2 (7 Street Fighters 2) ..... สุริยะ เอบาต้า (Ebata Suriya)
[2549] คำพิพากษาของมหาสมุทร (Invisible Waves)  ..... ฮิเดะกิ (Hideki)
[2551] ช็อคโกแลต (Chocolate) .... Yakusa
[2551] ปืนใหญ่จอมสลัด (Queen of Langkasuka)
[2552] ณ ขณะรัก (A moment in June) ... ว่าที่เจ้าบ่าว
===พิธีกร===
[11.2550 - 2551] เปิดแดนซามูไร (Discover Japan) ทางช่อง 9 (MCOT)
[01.2552 - 2553] วาบิ ซาบิ เปิดแดนซามูไร ทางช่องทีวีไทย(TPBS) วันอาทิตย์ 22.30-23.00 น.  
[04.2554 - 2555] ASEAN FOCUS (TPBS)  วันอาทิตย์ 22.00-22.30 น. 
[08.2556 - ปัจจุบัน] สุโก้ยเจแปน (Sugoi Japan) ทางช่อง One31 วันศุกร์ 23:30 น. 
WabisabiTV 
สุโก้ยเจแปน is on Facebook 
===ละคร===
เทพธิดาโรงงาน รับบท ยามาดะ
ฟ้ากับตะวัน รับบท คัตสึ
บุญผ่อง รับบท มิโยชิ
===MV===
ภาพความรัก ฟอร์ด [สบชัย ไกรยูรเสน]
ฉันขอทำเพื่อเธอ พลพล
คุณได้ไหม สุเมธ & เดอะปั๋ง
===หนังสือ===
Sugoi Japan สุโก้ย เจแปน
===โฆษณา===
[2544] เบียร์ไฮเนเก้น
[2544] เคเอฟซี
[2545] ยูนิฟ กรีนที
[2545] เอไอเอส
[2545] เอนทีที
[2546] MALI condensed milk
[2546] S-PHONE
[2546] ลิสเตอร์ลีน
[2546] Feather Shampoo
[2547] SYUEI cramming school
[2547] โซนี่
[2548] มาสด้า ไฟเตอร์ Lux Plus
[2549] บัตรวีซ่า
[2549] Pachinko-kagenogundan
[2557] โออิชิ กรีนที 
== อ้างอิง ==
==แหล่งข้อมูลอื่น==
ผังรายการ เปิดแดนซามูไร 
Wabisabi: Offical Website 
ฮิโระ ซาโนะ จากเว็บไซต์หนังดี
WabisabiTV: Official YouTube Channel
รายการสุโก้ยเจแปน Official Facebook Page
ชาวญี่ปุ่นในประเทศไทย
นักแสดงชายชาวญี่ปุ่น
พิธีกรชาวญี่ปุ่น
ยูทูบเบอร์ชาวญี่ปุ่น
บุคคลที่เกิดในปี พ.ศ. 2518
บุคคลจากโยโกฮามะ
บานานารามา

บานานารามา (Bananarama) เป็นกลุ่มศิลปินหญิงจากอังกฤษ ประสบความสำเร็จในแนวเพลงป็อปและแดนซ์บนชาร์ทตั้งแต่ช่วงปี 1982 โดยมีเพลงติดใน 10 อันดับแรกบนชาร์ทซิงเกิ้ลใน UK singles chart และยังมีเพลงติดใน 10 อันดับแรกบนชาร์ทซิงเกิ้ลของนิตยสารบิลบอร์ด เพลงที่มีชื่อเสียงเช่น "Cruel Summer", "Venus", "Love in the First Degree" และ "I Heard a Rumour" พวกเธอเป็นที่รู้จักในรูปแบบการร้องเพลงที่สมาชิกทุกคนร้องเสียงแบบยูนิสัน ที่นักร้องนำและร้องเสียงประสานอัดเสียงด้วยกัน โดยในช่วงต้นของการทำเพลงพวกเธอใช้ไมโครโฟนเดียวกัน
กลุ่มดนตรีแดนซ์สัญชาติอังกฤษ
ศิลปินสังกัดโพลีดอร์เรเคิดส์
ศิลปินสังกัดลอนดอนเรเคิดส์
กลุ่มดนตรีที่ก่อตั้งในปี พ.ศ. 2524
ศิลปินสังกัดโพนีแคนยอน‎
เกิร์ลกรุปยุโรป
หลุยส์ ลาร์นอดี

หลุยส์ ลาร์นอดี หรือ บาทหลวง ลาร์นอดี (L' Abbé Larnaudie; พ.ศ. 2362 - พ.ศ. 2442) บาทหลวงชาวฝรั่งเศสและมิชชันนารีคณะเยสุอิต ผู้นำวิทยาการการถ่ายภาพเข้ามาในประเทศไทย เป็นผู้ถ่ายภาพเจ้านายชั้นผู้ใหญ่และขุนนางในสมัยพระบาทสมเด็จพระนั่งเกล้าเจ้าอยู่หัว เมื่อเดือนตุลาคม พ.ศ. 2388 และเป็นผู้สอนการถ่ายภาพให้แก่พระยากระสาปนกิจโกศล (โหมด อมาตยกุล) หลวงอัคนีนฤมิตร (จิตร จิตราคนี) และพระปรีชากลการ (สำอาง อมาตยกุล)
หลุยส์ ลาร์นอดี มีความรู้ในวิชาช่าง ฟิสิกส์ เคมี และวิทยาศาสตร์ สามารถประดิษฐ์เครื่องจักร เครื่องกล และความรู้ในการชุบโลหะ เดินทางเข้ามาสยาม เมื่อวันที่ 25 กรกฎาคม พ.ศ. 2388 พร้อมกับนำกล้องถ่ายรูปที่พระสังฆราชปาลเลอกัวซ์ สั่งซื้อมาจากปารีส มาด้วย
หลุยส์ ลาร์นอดี ได้เรียนภาษาไทยกับพระสังฆราชปาลเลอกัวซ์ อยู่นาน 6 เดือน และได้บวชเป็นบาทหลวง เป็นผู้ช่วยเขียน สัพะ พะจะนะ พาสา ไท พจนานุกรมสี่ภาษา ของปาลเลอกัวซ์  ที่ตีพิมพ์ครั้งแรกในปี พ.ศ. 2397 และได้เดินทางร่วมกับคณะทูตไทย นำโดยพระยาศรีพิพัฒน์ (ทัต บุนนาค) เดินทางไปเจริญสัมพันธไมตรีกับฝรั่งเศส และเข้าเฝ้าจักรพรรดินโปเลียนที่ 3 ในปี พ.ศ. 2404 กับ พ.ศ. 2410 ทำหน้าที่ล่าม
หลุยส์ ลาร์นอดี เสียชีวิตในรัชกาลที่ 5 เมื่อ พ.ศ. 2442 อายุ 80 ปี
==อ้างอิง==
บาทหลวงชาวฝรั่งเศส
ชาวฝรั่งเศสในประเทศไทย
สมาชิกคณะเยสุอิต
ผู้บุกเบิกการถ่ายภาพ
พีพีพี

เกณฑ์วิธีแบบจุดต่อจุด หรือ พีพีพี (Point-to-Point Protocol: PPP) เป็นเกณฑ์วิธีสำหรับการสื่อสารระหว่างคอมพิวเตอร์ 2 ตัว ด้วยการอินเตอร์เฟซแบบอนุกรม ตามปกติ คอมพิวเตอร์ส่วนบุคคลที่เชื่อม ด้วยสายโทรศัพท์ไปที่เครื่องแม่ข่าย เช่น เครื่องแม่ข่ายของผู้ใช้บริการอินเทอร์เน็ตให้ผู้ใช้ต่อเชื่อมด้วย PPP ทำให้เครื่องแม่ข่าย สามารถตอบสนองคำขอผู้ใช้ ส่งสิ่งเหล่านี้ไปยังอินเทอร์เน็ต และส่งต่อการตอบสนองอินเทอร์เน็ต กลับไปยังผู้ใช้ PPP ใช้ Interner Protocol (IP) แต่มีการออกแบบให้ดูแลโพรโทคอลอื่น บางครั้งการพิจารณาสมาชิกของ TCP/IP ในชุดของโพรโทคอล PPP ให้บริการเลเยอร์ 2 สัมพันธ์กับแบบจำลองการอ้างอิง Open System Interconnection (OSI) ที่สำคัญชุดของแพ็คเกต TCP/IP และส่งตามสิ่งเหล่านี้ไปยังเครื่องแม่ข่าย ซึ่งสามารถวางบนอินเตอร์เฟซ
PPP หรือโพรโทคอลแบบ full duplex ที่สามารถใช้ตัวกลางทางกายภาพที่หลากหลาย รวมถึงสาย twisted pair หรือ fiber optic หรือการส่งตามสิ่งเหล่านี้ไปยังเครื่องแม่ข่าย ซึ่งสามารถวางบนอินเตอร์เฟซ
PPP มีแนวโน้มใช้มาตรฐานอุตสาหกรรมก่อน คือ Serial Line Internet Protocol (SLIP) เพราะสามารถดูแลการสื่อสารแบบ synchronous และ asynchronous ซึ่ง PPP สามารถใช้สายร่วมกับผู้ใช้อื่น และการตรวจสอบความผิดพลาดด้วย SLIP lack ตามทางเลือกที่เหมาะตาม PPP ยอมใช้งาน
มาตรฐานอินเทอร์เน็ต
ภาธีตา กันตามระ

ภาธีตา กันตามระ  เป็นพิธีกรหญิงชาวไทย ลูกสาวของนักพูดชื่อดัง ดร.ผาณิต กันตามระ มีผลงานเป็นพิธีกรให้กับรายการของTrueVisions 2 รายการคือ True Inside News (คู่กับ หญิง กัญญา ไรวินท์) และ True Academy Fantasia เธอเคยมีผลงานเป็นพิธีกรหลายรายการนับตั้งแต่โครงการ VJ Generation ของแกรมมี่, รายการสด ชื่อ เกมฮอตเพลงฮิต นอกจากนี้เธอยังมีผลงานด้านการร้องเพลง เธอชนะรางวัลที่ 3 ในการประกวดเขียนเพลงแร็ป จนมีโอกาสร่วมงานกับศิลปินฮิปฮอปทั้งใต้ดินและบนดิน โดยมีผลงานเพลง อย่างเพลงประกอบภาพยนตร์เรื่อง บุปผาราตรี ในภาคแรก ในเพลง "อยู่", เพลง "ไปด้วยกันนะ" เวอร์ชันฮิปฮอปในอัลบั้ม Hip Hop In Love เมื่อปี 2547 และเพลงฮิปฮอปใต้ดินชื่อ Stereotype จากอัลบั้ม What Da F**K! ที่เคยขึ้นไปสูงสุดอันดับ 8 บนคลื่นวิทยุ 104.5 แฟตเรดิโอ เคยเป็นคอลัมนิสต์ให้นิตยสาร VOLUME ในคอลัมน์ Her Sight และ Multilinks นอกจากงานพิธีกร, ร้องเพลง และเขียนคอลัมน์ให้กับนิตยสารแล้ว เธอเป็นดีเจของคลื่น MET107 FM
== อ้างอิง ==
พิธีกรชาวไทย
แช็ด เมอร์เรย์

แช็ด ไมเคิล เมอร์เรย์ (Chad Michael Murray เกิด 24 สิงหาคม ค.ศ. 1981) เป็นนักแสดงชาวอเมริกัน อดีตนายแบบและทีนไอดอล เขายังเป็นนายแบบที่ต่อต้านยาเสพติดเพื่อเด็กและเยาวชนด้วย
== ประวัติ ==
แช็ด เมอร์เรย์เกิดที่นครนิวยอร์ก มีพี่น้องรวมทั้งหมด 6 คน แม่ของเขาเสียไปตั้งแต่ตอนอายุ 10 ขวบ จึงอยู่กับพ่อ เมอร์เรย์ช่วยงานพ่อตั้งแต่อายุ 10 ขวบ รับจ๊อบเป็นเด็กส่งหนังสือพิมพ์ เป็นพนักงานขายโดนัทจบการศึกษาจากคลาเรนซ์ ไฮสคูล นครนิวยอร์ก สมัยเรียนไฮสคูลเขาเป็นเด็กเงียบ ๆ พออายุ 15 ปีก็เป็นนักกีฬาอเมริกันฟุตบอล ตำแหน่งพันเตอร์ จนวันหนึ่งประสบอุบัติเหตุจากการเล่นกีฬา ต้องเข้ารักษาตัวที่โรงพยาบาล นางพยาบาลเห็นความหล่อเหลาจึงยุให้ไปเป็นนายแบบ นับเป็นจุดแรกที่ทำให้เขาเริ่มสนใจเข้าวงการบันเทิง เมื่อเมอร์เรย์ชนะการประกวดนายแบบขณะที่เรียนไฮสคูล ไปร่วมเดินแบบที่เมืองออร์แลนโด และได้พบกับจอน ซิมมอนส์ จากลอสแอนเจลิส ซึ่งปัจจุบันคือผู้จัดการส่วนตัว ได้ผลักดันให้เขาเข้าสู่วงการบันเทิง
จากนั้นก้าวสู่วงการจอแก้ว เป็นนักแสดงรับเชิญ จากซีรีส์เรื่อง Diagnosis Murder ในปี 2000 ส่วนเรื่องที่ทำให้เขาเริ่มเป็นที่รู้จักคือซีรีส์แนวสืบสวนสอบสวน เรื่อง CSI: Crime Scene Investigation ปี 2003 และยังมีผลงาน อาทิ Home of the Brave ภาพยนตร์แนวดราม่า ปี 2006 House of Wax แนวสยองขวัญปี 2005 A Cinderella Story ปี 2004 Freaky Friday ปี 2003 งานซีรีส์ ได้แก่ One Tree Hill ปี 2004 The Lone Ranger Luke และ Dawson"s Creek และ Aftermath ปี 2001 Gilmore Girls และ Undressed ปี 2000
ทางด้านชีวิตส่วนตัว เขาแต่งงานกับโซเฟีย บุช ในปี 2005 แต่หย่าขาดกันแล้ว จากนั้นช่วงปลายปีเดียวกันก็หมั้นกับเคนซี่ ดาลตัน และประกาศเลิกรากันช่วงปลายปี 2006
== อ้างอิง ==
แช็ด เมอร์เรย์ คอลัมน์ รู้ไปโม้ด
นักแสดงอเมริกัน
บุคคลจากนครนิวยอร์ก
กอลไจแอปพาราตัส

กอลไจแอปพาราตัส กอลไจนั้นถือเป็นส่วนหนึ่งของระบบเอนโดเมมเบรน (endomembrane system) ในไซโทพลาสซึม มีหน้าที่ในการบรรจุโปรตีนเป็นเวซิเคิลมีเยื่อหุ้มภายในเซลล์ก่อนที่เวซิเคิลจะถูกส่งไปยังจุดหมายปลายทาง กอลไจมีความสำคัญเป็นพิเศษในการจัดการโปรตีนสำหรับการหลั่ง ภายในประกอบด้วยชุดของเอนไซม์สำหรับการไกลโคซีเลชั่น (glycosylation) ซึ่งจะเติมมอนอเมอร์น้ำตาลต่าง ๆ ไปติดบนโปรตีนต่างๆ ที่เคลื่อนที่ผ่านโครงสร้างของกอลไจ กอลไจมีการนิยามขึ้นครั้งแรกในปี 1897 โดยนักวิทยาศาสตร์ชาวอิตาลี กามีลโล กอลจี (Camillo Golgi) และได้รับการตั้งชื่อตามกอลจี (Golgi) ในปี 1898
==อ้างอิง==
ออร์แกเนลล์
โรเจอร์ เอสปาโนรา

โรเจอร์ เอสปาโนรา (Roger Espanola) นักมวยสากลชาวฟิลิปปินส์ เกิดเมื่อ 19 กุมภาพันธ์ พ.ศ. 2519 สถิติการชก 27 ครั้ง ชนะ 16 (น็อค 10) เสมอ 1 แพ้ 10
== ประวัติ ==
เอสปาโนรา ขึ้นชกมวยสากลครั้งแรกเมื่อ 19 มกราคม พ.ศ. 2535 แพ้น็อค เบนจี้ ดูรัน ยก 3 การชกในช่วงแรกมีทั้งแพ้และชนะ จนกระทั่ง 14 พฤษภาคม พ.ศ. 2537 เอสปาโนราได้มาชิงแชมป์โลกรุ่นมินิฟลายเวท IBFแพ้น็อค รัตนพล ส.วรพิน ยก 6 จากนั้นไปชกชนะน็อค แจ๊ค รัสเซล ยก 9 ที่ออสเตรเลีย จากนั้นมาชกแพ้คะแนน สุรชัย แสงมรกตเมื่อ พ.ศ. 2537 จากนั้น เอสปาโนราได้ไปชิงแชมป์โลกรุ่นฟลายเวท IBO ที่แคนาดาเมื่อ 9 ธันวาคม พ.ศ. 2537 ปรากฏว่าแพ้คะแนน สกอตตี โอลสัน ไม่ได้แชมป์ เอสปาโนรามาประสบความสำเร็จในการการชิงแชมป์เมื่อ 2 พฤษภาคม พ.ศ. 2538 ชนะน็อค โอมิงกุส ซิวาเลตเต ยก 7 ที่อินโดนีเซีย ได้ครองแชมป์เงารุ่นมินิมัมเวท IBF จากนั้น เอสปาโนรามาชิงแชมป์โลกรุ่นฟลายเวท WBF เมื่อ 5 สิงหาคม พ.ศ. 2538 แพ้คะแนน ฟ้าลั่น ศักดิ์กรีรินทร์ จากนั้นมาชิงแชมป์ PABA รุ่นจูเนียร์ฟลายเวท แพ้น็อค พิชิต ช.ศิริวัฒน์ ยก 12 เมื่อ 7 ตุลาคม พ.ศ. 2538 หลังจากนั้น เอสปาโนราขึ้นชกอีกเพียงครั้งเดียว แพ้น็อค รูดี้ อีดาโน่ ยก 6 จากนั้นก็แขวนนวมไป
== เกียรติประวัติ ==
แชมป์เงารุ่นมินิฟลายเวท IBF
ชิง  2 พฤษภาคม 2538 ชนะน็อค โดมิงกุส ซิวาเลตเต้ ยก 7 ที่ อินโด
เคยชิงแชมป์ต่อไปนี้แต่ไม่สำเร็จ
* ชิงแชมป์โลกรุ่นมินิฟลายเวท IBF เมื่อ 14 พฤษภาคม 2537 แพ้น็อค รัตนพล ส.วรพิน ยก 6 ที่ สระบุรี
* ชิงแชมป์โลกรุ่นฟลายเวท WBF เมื่อ 5 สิงหาคม 2538 แพ้คะแนน ฟ้าลั่น ศักดิ์กรีรินทร์ ที่ สมุทรสาคร
* ชิงแชมป์ PABA รุ่นจูเนียร์ฟลายเวทเมื่อ 7 ตุลาคม 2538 แพ้น็อค พิชิต ช.ศิริวัฒน์ยก 12 ที่ กทม.
== อ้างอิง ==
สถิติการชก boxrec.com  
นักมวยสากลชาวฟิลิปปินส์รุ่นมินิมัมเวท
นักมวยสากลชาวฟิลิปปินส์รุ่นไลท์ฟลายเวท
นักมวยสากลชาวฟิลิปปินส์รุ่นฟลายเวท
แชมป์เงา IBF
บุคคลจากจังหวัดมีซามิสโอเรียนตัล
โอสการ์ โฟลเรส

โอสการ์ อัลฟอนโซ โฟลเรส (Oscar Alfonso Flores) นักมวยสากลชาวโคลัมเบีย สถิติการชก 25 ครั้ง ชนะ 15 (น็อค 14) เสมอ 2 แพ้ 8
== เกียรติประวัติ ==
แชมป์โคลัมเบียรุ่นจูเนียร์ฟลายเวท (2535)
เคยชิงแชมป์ต่อไปนี้แต่ไม่สำเร็จ
* ชิงแชมป์ WBA Fedelatin รุ่นไลท์ฟลายเวทเมื่อ 26 พฤศจิกายน 2536 แพ้น็อค คาร์ลอส อัลเบอร์โต โรดริเกวซ ยก 1 ที่ เวเนซุเอล่า
* ชิงแชมป์โลกรุ่นมินิฟลายเวท IBF เมื่อ 20 พฤษภาคม 2538 แพ้น็อค รัตนพล ส.วรพิน ยก 2 ที่ เชียงใหม่
== อ้างอิง ==
สถิติการชก boxrec.com 
นักมวยสากลชาวโคลอมเบีย
แชมป์มวยสากลประเทศโคลอมเบีย